Vyhodnotenie medzirezortného pripomienkového konania 

Spôsob pripomienkového konania: bežný/zjednodušený/skrátený postup :		bežný postup	
	Časový interval priebehu pripomienkového konania:		23. mája  – 10. júna 2005	
	Zoznam oslovených subjektov:		Kancelária podpredsedu vlády SR pre európsku integráciu, ľudské práva a menšiny, Ministerstvo spravodlivosti SR, Ministerstvo hospodárstva SR,   Ministerstvo zahraničných vecí SR,  Ministerstvo vnútra SR, Ministerstvo obrany SR,  Ministerstvo zdravotníctva SR, Ministerstvo kultúry SR, Ministerstvo školstva SR, Ministerstvo pôdohospodárstva SR, Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR,  Ministerstvo práce, sociálnych vecí a rodiny SR, Ministerstvo životného prostredia SR,  Protimonopolný úrad SR, Správa štátnych hmotných rezerv SR, Štatistický úrad SR, Národná banka Slovenska, Úrad pre finančný trh, Asociácia bánk, Združenie miest a obcí, Slovenská obchodná a priemyselná komora, Slovenská televízia, Slovenský rozhlas, Slovenská obchodná inšpekcia, Národná rada SR, Únia miest Slovenska, zástupca predsedov VÚC, Rada riaditeľov Sociálnej poisťovne, Odbor vládnej agendy Úradu vlády SR, KOZ SR, AZZZ SR, RÚZ.	
	Počet oslovených subjektov:	 32	
	Zaslali do stanoveného termínu:	 25		
	Zaslali po termíne:	   1	 KOZ SR 	
	Vôbec nezaslali:	   6	 STV, SRo, predseda NR SR, Únia miest, Soc. poisťovňa, AZZZ SR	
	Subjekty, ktoré nemali pripomienky:	 16		
			
	Počet vznesených pripomienok:	 27	 	
	Počet akceptovaných pripomienok:	 15	
	Počet neakceptovaných pripomienok,:
 z toho počet zásadných :	9  
4  	

	Rozporové konanie (s kým, kedy, na akej úrovni, s akým výsledkom):	   	Po vzájomnej dohode podpredsedu vlády a ministra financií a ministra vnútra bol dňa 15. 06. 2005 rozpor odstránený. 	
	Počet odstránených pripomienok:	 4		
	Počet neodstránených pripomienok:	0	

Rezort	Pripomienka	Typ	Vyhodnotenie	Spôsob vyhodnotenia	
Úrad vlády SR	Odporúčame objasniť a zosúladiť nadväznosť obsahu a termínu plnenia úlohy B.5. návrhu uznesenia vlády s obsahom a termínmi úloh v bodoch 3.2.1. a 6.1.3. v časti II. Materiálu.	O	A	Termíny plnenia úloh z časti B.5 návrhu uznesenia vlády budú vychádzať a podrobnejšie špecifikovať termíny a úlohy vyplývajúce z Národného plánu. Väzba termínov a úloh bola v materiáli presnejšie objasnená.	
Kancelária podpredsedu vlády SR pre európsku integráciu, ľudské práva a menšiny SR	K bodu č. 7 materiálu na strane 43, bod 7.2.4. – ÚV SR ponúklo participáciu, aby boli ich informátori priradení do nášho call centra. Nakoľko sme vlastníkmi ďalších agentských súprav pre call centrum, je možné a technicky pripravené na rozšírenie. Je však potrebné pre túto fázu dovybaviť call centrum personálne (o 5 informátorov). Informátorov bude zamestnávať, vyberať a školiť – ergo finančne ich činnosť a prevádzku vykryje NBS.  	O	C	Materiál počíta s účasťou call centra ÚV SR na komunikačnej kampani. Financovanie tejto účasti však zatiaľ nemôže určiť.	
	K návrhu uznesenia, k bodu C.2: sme presvedčení, že ÚV SR by mal mať v tomto výbore zastúpenie, minimálne pracovníkom OKS. 	O	A	V pracovnom výbore pre komunikáciu má Úrad vlády SR zastúpenie. V prípade potreby bude prizvaný aj na rokovanie iných výborov.	
	K ukladacej časti uznesenia, k bodom B.8 až B.12: navrhujeme, aby tieto body boli uložené aj podpredsedovi vlády SR pre európsku integráciu, ľudské práva a menšiny. 	O	A	Materiál bol upravený.	
	K odporúčacej časti uznesenia, k bodom C.4 až C.5: navrhujeme, aby tieto body boli odporučené aj pre podpredsedu vlády SR pre európsku integráciu, ľudské práva a menšiny.	O	N	Body B.8 až B.12 už tieto úlohy obsahujú.	
	Navrhujeme doplniť do časti uznesenia „vykonajú“ podpredsedu vlády SR pre európsku integráciu, ľudské práva a menšiny.	O	A	Materiál bol upravený.	
Ministerstvo spravodlivosti SR	Bez pripomienok				
Ministerstvo hospodárstva SR	V návrhu uznesenia vlády SR sa v časti B.8. ukladá ministrom, predsedovi Protimonopolného úradu SR, predsedovi Správy štátnych hmotných rezerv SR, predsedovi Štatistického úradu SR „plniť úlohy vyplývajúce z Národného plánu zavedenia eura v Slovenskej republike“. V súvislosti s tým, úlohy uvádzané v návrhu uznesenia vlády SR v bode B.7. a v bode B.13 považujem za duplicitné, keďže tieto vecne a významovo zapadajú do celkového súboru úloh uvádzaných v Časti II. úlohy jednotlivých sektorov hospodárstva. V podstate ide o to, že povinnosť „vypracovať koncepciu ochrany spotrebiteľov pri zavádzaní eura v SR“ sa ukladá na str. 27 a „vypracovať metodiku konverzie štatistických údajov a upraviť štatistické výkazy“ sa ukladá na str. 51. Z toho dôvodu odporúčam z návrhu uznesenia vlády SR uvedené úlohy vypustiť.	O	A	Materiál bol upravený.	
	V predkladacej správe (ods. 1) sa uvádza, že materiál vypracovalo Ministerstvo financií v úzkej spolupráci s NBS. Podotýkam, že predkladaný materiál bol vypracovaný v úzkej spolupráci MF SR, NBS, MH SR a MS SR, pričom ostatné uvádzané rezorty alebo organizácie s nimi spolupracovali. V tomto smere odporúčam text materiálu upraviť, rovnako ako aj text v časti I: všeobecný rámec, bod A – Úvod, na str. 1, ods. 3.	O	A	Materiál bol upravený.	
Ministerstvo zahraničných vecí SR	Bez pripomienok				
Ministerstvo vnútra SR	Žiadame zapracovať do materiálu vplyv aktuálneho vývoja (zmenených podmienok) v eurozóne v ostatnom období, najmä s výraznejším prejavom od času, keď vláda prijala v septembri minulého roku rozhodnutie o vstupe Slovenska do EMU v r. 2009, a doplniť materiál o návrhy ako z pozície Slovenska reagovať na tieto vplyvy ako možné scenáre alternatívneho vývoja.  Vyžaduje to zapracovať tie faktory vplývajúce na plán zavádzania eura, ktoré súvisia s nepriaznivými dopadmi vyššie uvedeného rastu nestability a neistoty o fungovaní a udržateľnosti EMU a/alebo s prehlbovaním centralizácie a harmonizácie podmienok v únii, najmä: 
- dopady návrhu Zmluvy o Ústave pre Európu - v prípade jej prijatia - na väčšiu (politickú) centralizáciu, garanciu rozsiahlych sociálnych práv, a tým aj väčšiu neefektivitu a výraznejší konflikt medzi menovou úniou a štedrým sociálnym modelom v Európe a v prípade odmietania a odmietnutia euroústavy prinajmenšom dočasné zvýšenie kurzovej a politickej  nestability v eurozóne 
- dopady z uvoľnenia pravidiel kritéria Paktu rastu a stability pre deficit verejných financií, s dôsledkami na rast nedôvery medzi vládami krajín, rast deficitov verejných financií aj v krajinách, ktoré v súčasnosti dodržiavajú toto kritérium a dopady z konfliktu medzi národnými rozpočtovými politikami a nadnárodnou (centrálnou) menovou politikou v únii
- dopady  zo zviazanosti ekonomík jednou menou (euro) a fixným kurzom na  ekonomickú výkonnosť a životnú úroveň obyvateľov krajín v EMU (napríklad Nemecka a Talianska) a potenciálne aj Slovenska, ktoré v porovnaní s dnešnými členmi podstatne viac zaostáva ekonomicky a cenovo za priemerom v EMU, ktoré má dnešný výmenný kurz významne odlišný od dlhodobo rovnovážneho kurzu a ktoré prešlo deformáciami pred rokom 1989. 	Z	N	Rozpor bol odstránený.	
	Žiadame zapracovať a doplniť do materiálu zásadné pripomienky, ktoré neboli zatiaľ v žiadnom predkladanom vládnom materiále týkajúceho sa eura zohľadnené, najmä:
- porovnanie nákladov (aj rizík) a prínosov vstupu Slovenska do ERM II v závislosti od načasovania vstupu doň. Predkladateľ síce navrhuje vstúpiť do ERM II už o rok (do júna 2006), z materiálu však chýba analýzou podložená odpoveď na otázku, za splnenia akých ekonomických podmienok (vrátane koridoru výmenného kurzu ako základu pre určenie jeho centrálnej parity) by Slovensko už mohlo bez vážnejších rizík  (napríklad v dôsledku špekulatívnych útokov) naviazať kurz koruny k euro, aby sa pohyboval  blízko parity (v pásme +/- 2,25%)
- porovnanie nákladov a prínosov pre ekonomické subjekty v SR (a ich správanie sa, reakcie), keď nebude existovať výmenný kurz koruny (a Slovensko bude v EMU) s ponechaním výmenného kurzu koruny (v prípade, ak by Slovensko ostalo mimo eurozónu) v rôznom časovom období
- návrhy na predchádzanie a reagovanie na reálne riziká, napríklad súvisiace s cyklickými výkyvmi v produkcii a nezamestnanosti, či s dopadmi neexistencie kurzu koruny a menovej politiky ECB na ekonomiku Slovenska, ako aj s tlakmi na harmonizovanie ostatných podmienok v únii.	Z	N	Rozpor bol odstránený.	
	Žiadame doplniť materiál o kvantifikácie súvisiace s inflačnými rizikami menovej konverzie (uvedených v časti 10. Príloha 1 predloženého materiálu)	Z	N	Rozpor bol odstránený.	
	Žiadame doplniť materiál o opatrenia, navrhujúce čeliť rizikám vyššej inflácie, ktoré sa v pláne na zavedenie eura nespomínajú a neanalyzujú. 
V prípade rizík vyššej inflácie pred prijatím eura ide o riziká, uvádzane v materiáli "Konkretizácie Stratégie prijatia eura v SR, napríklad: 
- rýchly  rast úverov (úverový boom)
- konflikt medzi cieľom cenovej stability a kritériom výmenného kurzu po vstupe do ERM II
V prípade rizík vyššej inflácie po prijatí eura v SR sa nespomínajú najmä:
približovanie sa k cenovej úrovni v krajinách dnešnej EMU vyššou infláciou  ako v týchto krajinách, nie aj zhodnocovaním nominálneho kurzu (ako je to možné v súčasnosti) a prípadný masívnejší prílev peňazí zo zahraničia. 	Z	N	Rozpor bol odstránený.	
Ministerstvo obrany SR	Bez pripomienok				
Ministerstvo zdravotníctva SR	Bez pripomienok				
Ministerstvo kultúry SR	Bez pripomienok				
Ministerstvo školstva  SR	Bez pripomienok				
Ministerstvo pôdohospodárstva SR	Na obale materiálu navrhujeme upraviť poradie častí materiálu uvedených v obsahu materiálu nasledovne: materiál označiť ako bod 3), doložku vplyvov ako bod č. 4), návrh komuniké označiť ako bod č. 7) a vyhodnotenie pripomienkového konania uviesť ako bod č. 6).	O	A	Materiál bol upravený.	
	v časti II: úlohy jednotlivých sektorov hospodárstva na strane:
- 3/ navrhujeme opraviť dátum duálneho obehu z uvádzaného 16.1.2005 na 16.1.2009,
- 5/ navrhujeme opraviť v poznámke pod čiarou č. 3 dátum z 19.1.2005 na 19.1.2009,
- 27/, navrhujeme odsek 4.1.2. v riadku 3 zosúladiť dátumy v stĺpcoch „termín začiatku“ a „termín splnenia“.	O	A	Materiál bol upravený.	
	V bode 6.1.1. II. časti navrhujeme nahradiť slová „primárne právo“ slovami „sekundárne pramene práva ES/EÚ“. Navrhujeme buď vypustiť označenia strán úradných vestníkov, v ktorých boli nariadenia ES publikované, alebo aspoň nahradiť skratku „P.“ pre označenie strán písmenom „s“. Odporúčame uviesť označenia úradných vestníkov, v ktorých boli nariadenia publikované do zátvoriek a umiestniť ich za názov nariadení , resp. za dátum publikovania novelizujúceho nariadenia.	O	A	Materiál bol upravený. Ide o technické úpravy.	
	Odporúčame zvážiť možnosť predĺženia veľmi krátkeho obdobia duálneho obehu SKK a eura, minimálne. do   31.l.2009, resp. neskôr (ako  to bolo napr.  v r. 2002 s DEM v SRN) o. i. aj z dôvodu, že nie nezanedbateľná časť obyvateľstva, ktorá má jediný zdroj príjmu (mzdy a platy, dôchodky, sociálne dávky)  a tieto sú splatné až po 16. dni v mesiaci a ktorá ešte naviac žije aj mimo väčších miest.	O	N	Občania budú mať možnosť bezplatne si vymeniť bežné množstvo korún počas celého roku 2009. Dlhšie obdobie duálneho obehu by bolo zbytočne nákladné. V krajinách eurozóny (napríklad aj v Nemecku) po dvoch týždňoch skoro všetky platby boli iba v eurách.	
	Odporúčame zvážiť navrhovanú dĺžku obdobia duálneho oceňovania (do júna 2010), čím sa len ešte viac  predĺži možná nostalgia po „starej dobrej korune“, ktorá tu  v istej časti verejnosti určite bude.	O	N	Duálne oceňovanie je dôležitým nástrojom kontroly cien a zamedzeniu skutočnej, ako aj vnímanej inflácii.	
Ministerstvo dopravy, pôšt a telekomunikácií SR	V bode 1.1.3 je uvedené, že sekundárne predzásobenie obyvateľstva eurom bude prebiehať aj prostredníctvom pôšt. Slovenská pošta, a.s. (ďalej len SP) je však štandardným podnikateľským subjektom, ktorý podľa scenára zavedenia eura získa novú menu až od 1. 1. 2009. Ak má pošta plniť  túto úlohu, mala by byť uvedená v bode 1.1.2. ako subjekt, ktorý má tiež popri bankách právo na predzásobenie eurom (aspoň vo výške štartovacej hotovosti čerpanej v poslednom týždni roka 2008).	Z	C	Na základe telefonického rozhovoru s riaditeľkou Odboru pošty MDPT SR Ing. J. Brichtovou dňa 13. 06. 2005 MDPT SR odstúpilo od tejto pripomienky. 
Pošta bude subjektom predzásobenia, ako je to popísané v bode 1.1.3, takže odo dňa zavedenia eura bude schopná podieľať sa na distribúcii eura obyvateľstvu. Pošta získa eurovú hotovosť koncom roku 2008 ako subjekt sekundárneho predzásobenia od svojej banky (bánk).	
	Na str. 4, bod 1.1.6 bod 4 je uvedené, že limit výmeny SK na EUR je stanovený v ekvivalente 15 000,- EUR. Pre SP, a.s. ako subjekt obdobný finančným ústavom to považujeme za nedostatočné. Navrhujeme doplniť, že tento limit nebude platiť pre SP, a.s., alebo zaradiť SP, a.s. do režimu sťahovania slovenskej meny, ktorý budú používať banky. 	Z	A
	Pošta ako známy zákazník bánk bude môcť na svoj účet (účty) ukladať resp. z neho vyberať aj vyšší objem hotovosti ako 15 000 EUR. Obmedzenie na 15 000 EUR sa týka priamej výmeny korunovej hotovosti za eurovú. Materiál bol spresnený.	
	Na str. 23 bod 4.1.2 v časti osobitné pravidlá v duálnom označovaní pre sektorovo a profesijné špecifické zvláštnosti navrhujeme doplniť do 2.vety slová „poštové známky a kolky“ .   	Z	A	Materiál bol upravený.	
Ministerstvo výstavby a regionálneho rozvoja SR	K zloženiu pracovného výboru pre informatiku  a štatistiku (str. 8 časť C.2) - žiadame doplniť zástupcov/gestorov všetkých rozhodujúcich informačných systémov (napr. MVRR SR ako riadiaci orgán pre CSF, ktorý má v gescii IT monitorovací systém pre štrukturálne fondy a Kohézny fond, prepojený na RIS a ISUF)	Z	A	Vecní garanti jednotlivých systémov budú prizývaní podľa potreby pri riešení predmetnej problematiky, resp. pre kritické systémy v súlade s NP budú vytvorené podvýbory, kde sa ich členstvo predpokladá. MVRR bude zastúpené v štruktúrach výboru.	
	K zoznamu informačných systémov, ktoré budú dotknuté prechodom na euro (str.49, časť 8.1) – žiadame doplniť informačné a účtovné systémy týkajúce sa pomoci z EÚ (napr. IT monitorovací systém pre štrukturálne fondy a Kohézny fond, ISUF).	Z	C
	Pripomienka bola stiahnutá.
Uvedené systémy spadajú pod oblasť "Informačné systémy štátnej pokladnice a ostatné aplikácie používané na riadenie verejných financií“. 	
	Do tretej skupiny zákonov (str. 12, časť D.5 Legislatívne pravidlá), ktoré nebude možné novelizovať pred zavedením eura patria aj zákony č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a zákon č. 254/1998 Z.z. o verejných prácach, kde bude nutné pripraviť úpravu predmetných zákonov.	O	A	Materiál bol upravený.	
Ministerstvo práce, soc. vecí a rodiny SR	Bez pripomienok				
Ministerstvo životného prostredia SR	V doložke vplyvov sa v bode 1. uvádza, že prijatím materiálu nevzniknú požiadavky na zvýšenie výdavkov štátneho rozpočtu v rokoch 2006 až 2009. Podľa nášho názoru  požiadavky na zvýšenie výdavkov štátneho rozpočtu vzniknú, nebudú však akceptované a výdavky spojené so zavedením eura budú zabezpečené na ťarchu iných výdavkových titulov jednotlivých kapitol tak, aby schválené limity výdavkov na roky 2006 a 2007 zostali zachované. V nadväznosti na uvedené preto odporúčame prvú vetu bodu 1. vypustiť, prípadne  preformulovať.  	O	A	Materiál bol upravený.	
Protimonopolný úrad	Bez pripomienok				
Správa štátnych hmotných rezerv SR	Bez pripomienok				
Štatistický úrad SR	V prílohe č. 4 – Zoznam skratiek - odporúčame doplniť skratku „HICP“.	O	N	Skratka HICP je uvedená v prílohe č. 3 – Glosár.	
	V návrhu Národného plánu zavedenia eura v SR, časť II: úlohy jednotlivých sektorov hospodárstva v časti 8.3) bod 7,  žiadame zmeniť text úlohy takto: "V spolupráci so zainteresovanými ministerstvami a štátnymi organizáciami vypracovať a zverejniť upravené štatistické formuláre.“ Zdôvodnenie: Zmenu textu odôvodňujeme tým, že štatistické zisťovania zaradené v programe zisťovaní vykonávajú okrem ŠÚ SR aj ministerstvá a štátne organizácie, ktoré ich gestorujú. 	Z	A	Materiál bol upravený.	
NBS	Bez pripomienok				
Úrad pre finančný trh	Bez pripomienok				
Asociácia bánk	Bez pripomienok				
ZMOS	Bez pripomienok				
SOPK	V záujme širšej akceptácie zavedenia jednotnej meny euro spoločnosťou odporúčame zapracovať do materiálu podrobnejšiu argumentáciu o vplyve zavedenia respektíve nezavedenia jednotnej meny euro na ekonomický rozvoj aj z pohľadu skúseností krajín Európskej únie.	O	N	Národný plán sa zaoberá iba technickými aspektmi zavedenia eura. Analýzy vplyvu zavedenia eura na hospodárstvo boli obsahom Stratégie prijatia eura v SR, Konkretizácii stratégie prijatia eura v SR, Konvergenčnom programe, Národnej Lisabonskej stratégii.	
RÚZ 	Bez pripomienok				
SOI	Bez pripomienok				
Zástupca VÚC	Bez pripomienok				

Vysvetlivky k skratkám v tabuľke:
Z - zásadná
O - obyčajná
A - akceptovaná
C - čiastočne akceptovaná
N - neakceptovaná